title: Julián Clavería
text: El so pá foi Ramón Bautistas Clavería, pernomáu médicu de La Felguera. Estudió na Facultá de Medicina de la Universidá Central de Madrid, llicenciándose en 1907. Dellos meses dempués algamó'l doctoráu, tamién en Madrid. Dende 1907 a 1911 trabayó en clíniques d'España y del estranxeru, enantes de volver a Uviéu, onde entamó a exercer en 1911. En 1915 entamó a trabayar como médicu agregáu nuna clínica del hospital d'Uviéu. En 1918 casó en Valdecilla (Santander). En 1920 xubió, por oposición, a médicu y guardia del hospital d'Uviéu. Darréu, foi nomáu xefe clínicu del hospital, trabayando nel serviciu d'uroloxía. Na capital asturiana, tuvo tamién consulta privada.